**Kaurialan koulu** on Hämeenlinnan Kaurialassa sijaitseva noin 500 oppilaan yläkoulu, jossa toimii peruskoulun 7.–9. luokat. Se on yksi Hämeenlinnan kantakaupungin neljästä yläkoulusta. Kaurialan koulun rehtorina toimii Aleksis Stenholm.

Koulurakennus
-------------

Kaurialan koulun rakennus sijaitsee Kaurialassa samalla tontilla kuin aikaisempikin koulurakennus. Se palvelee noin 450 oppilasta ja sinne on sijoitettu peruskoulun 7.-9. luokkien opetustilat. Koulu siirtyi sinne tammikuussa 2023. Koulurakennuksen piha-alueelle tulee paljon toiminta- ja liikuntamahdollisuuksia. Piha-alue on toteutettu oppilaita, iltakäyttöä ja kuntalaisia palvelevaksi yhteiseksi "olohuoneeksi". Koulun piha-alueella on 2 500 m²:n kokoinen tekonurminen pelikenttä, kaksi monipeliareenaa, parkouralue, fitness park ja paljon muuta toiminnallista ajanvietettä. Oppilaiden polkupyörille on telineitä useammassa kohdassa piha-aluetta ja osa telineistä on katettuja. Ajoneuvoliikenne koululle tapahtuu Brahenkadun puolelta. Pääsisäänkäynti sijaitsee Parolantien puoleisella sivulla. Tontilla sijaitseva Uno Cygnaeuksen muistomerkki on siirretty Torikadun varrelta Brahenkadun puoleisen sisäänkäynnin läheisyyteen.

Vanha koulurakennus
-------------------

Viljo Revellin suunnittelema vanha koulurakennus vuonna 2014.
Vanha koulurakennus oli rakennettu Kaurialan kaupunginosaan vaiheittain vuosina 1959–1963. Rakennus oli maailmankuulun arkkitehdin Viljo Revellin suunnittelema, mutta sitä ei ollut suojeltu. Rakennuksessa todettiin sisäilmaongelmia ja sen käyttö päättyi keväällä 2015. Rakennus sai purkuluvan huhtikuussa 2015. Kaupunki oli huoltanut rakennusta huonosti, peruskorjauksissa oli tehty virheitä ja kunnostus arvioitiin kalliimmaksi kuin uuden rakentaminen. Itse koulu muutti syyslukukaudesta 2015 alkaen väistötiloihin Myllymäkeen uuden rakennuksen valmistumiseen saakka. 

Lokakuussa 2017 vanhan koulurakennuksen seinään toteutettiin Räikee-katutaidetapahtuman yhteydessä seinämaalaus. Muraalin maalasi Isto Koskinen ja se edusti niin sanottua purkutaidetta. Koulurakennuksen purku aloitettiin syyskuussa 2018 ja se purettiin kokonaan vuoden loppuun mennessä. Tämän jälkeen tontille alettiin rakentaa Kaurialan koulun uudisrakennusta.

Lähteet
-------

1. ↑  Kaurialan koulu. Viitattu 17.12.2014.
2. ↑  Kaurialan koulu - www.hameenlinna.fi *www.hameenlinna.fi*. Viitattu 13.2.2019.
3. ↑  Kaurialan uuden koulun aikataulu varmistui – Pihalle tulee aiemmin suunniteltua enemmän liikuntavempeleitä *Hämeen Sanomat*. Viitattu 9.6.2021.
4. ↑  Kaurialan koulun uudisrakennus *Hämeenlinna*. Viitattu 9.6.2021.
5. ↑  Huippuarkkitehti Viljo Rewellin suunnittelemaa Kaurialan koulua odottaa purkaminen Yle uutiset. Viitattu 17.12.2014.
6. ↑  Mustonen, Kari: Huippuarkkitehdin suunnittelemalle Kaurialan koululle purkulupa Hämeenlinnassa Ylen uutiset. Viitattu 15.4.2015.
7. ↑  Räikee herättää syyslomaviikolla Kaurialan koulun pihan ja seinät eloon Hämeen Sanomat.  Arkistoitu 29.3.2018. Viitattu 28.3.2018.
8. ↑  Kaurialan koulua puretaan jo Hämeenlinnassa Ylen uutiset. Viitattu 6.11.2018.


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Kaurialan koulu (Q18659953)ohje |
| --- |
|  |
| esiintymä kohteesta | yläaste |
|  |
| valtio | Suomi |
|  |
| sijaitsee hallinnollisessa yksikössä | Hämeenlinna |
|  |
|  |

 |